runetrust/blame-folketinget-dk huggingface dataset:
Frank Aaen (EL), 2006-02-08:
Lidt i forlængelse af det, jeg var inde på før, om den debat, der har været i Danmark, og den udlændingelovgivning, der er blevet gennemført i Danmark, som, lige meget hvordan statsministeren prøver at dreje det, jo er udgangspunktet for den situation, vi er havnet i, og dermed også for en løsning for at komme ud af den her situation, vil jeg spørge: Vil den dialog fra regeringens side indeholde en erkendelse af, at der også er noget, som vi selv har gjort, som regeringen har gjort, som kan gøres anderledes?
Pia Gjellerup (S), 1999-03-17:
man først skal foretage, når der er givet grundlag for det, der i virkeligheden har været et fælles mål: at se, om vi ikke har en dansk fusionskontrol, der er helt i orden i sådan en sammenhæng her, hvor de parter, der indgår i fusionen, selv har bedt om at blive behandlet i forbindelse med en fusion som denne her, som om der var en fusionskontrol.
Jesper Langballe (DF), 2006-01-31:
Det, som er selve det her lovforslags hovedsag, er der da vist ingen tvivl om, at vi lynhurtigt kan etablere fuldstændig enighed om: Det er dette, at man, med den stigende internationalisering, kan overføre op til 20 pct. af den enkelte finanslovbevilling til internationale organer, både fra Det Frie Forskningsråd og for Det Strategiske Forskningsråd.
Preben Bang Henriksen (V), 2017-12-12:
En del af årsagen til, at vi har det element til behandling i dag, er helt givet den situation, som også Dansk Folkepartis ordfører nævnte, hvor en mor, tror jeg, lagde et billede af blotteren op på de sociale medier og fik en bøde, der i hvert fald var – så vidt jeg husker – mindst dobbelt så stor som den, blotteren fik.
Niels Helveg Petersen (RV), 1999-01-20:
Så til hr. Keld Albrechtsen til sidst: Hr. Keld Albrechtsen nævnte bombardementerne over Bagdad, men hr. Keld Albrechtsen kunne sådan set også have brugt et andet eksempel; kosovoalbanerne var faktisk meget kede af, at bomberne ikke faldt over Serbien, men det er en anden sag, og jeg synes ikke, at man skal se denne diskussion i det lys.
Karina Lorentzen Dehnhardt (SF), 2010-02-05:
Det er udmærket, at der er en mulighed for efter grundlovens § 63 at indbringe det for en dommer, men ministeren er jo udmærket klar over, at de indsatte i vores fængsler for manges vedkommende er en udsat gruppe, som har utrolig dårlige uddannelser, og som socialt måske ikke er på den højeste rangstige i samfundet, og at det vil være forbundet med ret store anstrengelser fra deres side at få gjort brug af den her mulighed.
Helle Thorning-Schmidt (S), 2014-04-08:
Der går en lige linje fra det, jeg siger nu, til den folkeskolereform, som vi sammen har gennemført, fordi vi er dybt optaget af, at alle børn, uanset hvor de kommer fra, skal have mulighed for at lære mere i folkeskolen, sådan at de har en chance for at klare sig selv, forsørge sig selv, altså gøre alt det, der giver tilfredsstillelse for den enkelte, men som også er en kæmpe gevinst for samfundet.
Jakob Sølvhøj (EL), 2022-04-19:
Vi mener, ligesom Danske Handicaporganisationer udtrykkeligt giver udtryk for, at der er behov for helt grundlæggende ændringer af visitation og finansiering for at styrke retssikkerheden mærkbart i første instans, for det er jo ret indlysende bedst, at borgeren ikke skal igennem et klagesystem for at få den hjælp, de har ret til.
Karina Adsbøl (DF), 2014-05-07:
Jeg er fuldstændig enig med ministeren i, at mennesker med handicap skal have den hjælp, de har brug for, men det er da mærkværdigt – og nu ved jeg, at ministeren er citeret i Altinget her – at organisationerne skriver: Handicappedes retssikkerhed er truet.
Bjarne Laustsen (S), 2002-04-24:
Det er jo interessante svar, man får, især hvis de ikke er særlig konkrete, og jeg ønsker altså at få sagen afklaret, og statsministeren må have en holdning til den, også fordi man har skrevet det i sit finanslovforslag: Hvad er det for en sats, de 25-30-årige kan regne med?
Anders Samuelsen (RV), 2002-02-26:
Så bliver den nye ordning indført, og hun får en ny meddelelse om, at der er kommet tre foran hende på listen, men en af dem har valgt at blive behandlet i udlandet, så nu er hun nr. 22. Føler fru Charlotte Dyremose nu, at hun har fået en god behandling, eller føler hun bare, at hun er blevet forskelsbehandlet?
Ulla Tørnæs (V), 2000-03-14:
Med denne beretning kan selv statsministeren ikke længere være i tvivl om den gældende fortolkning af grundlovens § 19, stk. 3. Samtidig er beretningen fra Det Udenrigspolitiske Nævn en sønderlemmende kritik af statsministerens håndtering af hele Østrigsagen.
Preben Bang Henriksen (V), 2025-04-11:
Vi har desværre set eksempler på religiøs praksis, der indebærer kvindeundertrykkelse og social kontrol – det hører ingen steder hjemme i Danmark eller for den sags skyld noget andet sted – og det er stærkt, at regeringen sammen med et bredt flertal klart har sagt fra, og i Venstre ser vi frem til at følge og støtte det videre arbejde, når den tværministerielle arbejdsgruppe kommer med sine anbefalinger.
Erling Bonnesen (V), 2022-02-24:
Det kan være, ministeren leverer et fantastisk svar lige om lidt, så det ikke bliver nødvendigt, man ellers vil jeg da selvfølgelig stille spørgsmål, og de kommer jo ind i de forskellige apparater, og så får jeg selvfølgelig spurgt til, hvad det præcise faglige grundlag egentlig er for det her.
Nicolai Wammen (S), 2014-10-24:
Jeg synes, det, der kendetegner hele Folketinget på tværs af partierne, er et ægte og dybtfølt engagement i, at Danmark skal være en vigtig del af det nordiske samarbejde, og at det nordiske samarbejde skal være en vigtig del af dansk politik, og det gælder også på forsvarsområdet.
Pernille Rosenkrantz-Theil (S), 2020-06-10:
Vi har godt 10.000 anbragte børn i Danmark, og fordi det ligger i det der krydsfelt mellem det sociale og det undervisningsmæssige, falder et barn, der er anbragt, ofte rigtig meget mellem to stole, og det vil jo sige, at den primære voksne, de har i hverdagen, når de går i skole, er deres lærer.
Ole Birk Olesen (LA), 2016-12-07:
Selv om jeg ikke skal gøre det, kan jeg jo godt gøre det, og derfor kan jeg også godt redegøre for, at tanken i det boligudspil fra Liberal Alliance dengang – som jo altså ikke er regeringens politik, men det var tanken dengang – var, at kommunerne skulle betale det, det koster at leje sig ind forskellige steder, hvor man måtte have et ønske om at placere folk med boligsociale problemer.
Johs. Poulsen (RV), 2007-03-13:
Når man er så venlig at kalde det et serviceeftersyn, synes jeg, at det i hovedtræk kan sammenlignes med, at en person vælger at sende sin bil til serviceeftersyn på værkstedet, men når han kommer for at hente den, er store dele af den fjernet, og han får det aldrig mere igen.
Mona Juul (KF), 2024-01-25:
Det er til grin, og det er værre endnu, for det der med at uddele checks til vælgergrupper i klimaets hellige navn duer simpelt hen ikke, en vælgergruppe, som endda på det tidspunkt udtalte via Ældre Sagen, at de følte sig udsat og ikke ligefrem jublede over at blive spillet ud mod de flyrejsende.
Henrik Dam Kristensen (S), 1997-11-19:
Til hr. Jens Kirks spørgsmål om, hvorvidt der er staldtyper med dyrevelfærd, som ikke er taget i brug, vil jeg først sige, at man faktisk sidder tilbage med en lidt mærkelig fornemmelse af, at der er nogle, der prøver på at gøre forskellige ting på én gang - altså både at blæse og at have mel i munden, som det hedder med et gammelt dansk udtryk - for vi behandlede for nogle dage siden et i øvrigt spændende beslutningsforslag fra Venstre og De Konservative, hvori dyrevelfærd spillede en stor rolle, og da gav Venstre udtryk for, at dyrevelfærd var noget, der lå disse partier på sinde, og at de gerne ville have, at der skulle ske fremskridt her, og så bestiller de ikke andet i den offentlige debat end at være mistænkelige over for regeringens initiativer på dyrevelfærdsområdet!
Jens Rohde (KD), 2021-05-06:
Så jeg har egentlig lidt svært ved sådan at finde ud af, hvad Venstre mener i det her spørgsmål, og om Venstre står på det synspunkt, at man søger asyl i nærområdet – for det er jo en ret afgørende forskel – eller om man søger asyl i Danmark for så at blive transporteret til et nærområde, og hvad der så skal ske efterfølgende , hvis vedkommende får asyl.
Jakob Sølvhøj (EL), 2021-10-15:
Vi har måske indimellem et ønske om at tage penge op af arbejdsgivernes lommer, men her har vi ikke et særskilt ønske om det, men vi har et ønske om at tage dem op af lommen på dem, der ikke yder deres bidrag til at løfte praktikpladsproblemet, og til gengæld omfordele de penge til dem, som løfter deres uddannelsesansvar.
Peter Skaarup (DF), 1998-11-05:
Her har vi vurderet, at sagen, som den er forløbet, sammenholdt med andre mulige sager af tilsvarende karakter gør, at det er vigtigt, at politikerne kigger på dette område, og at vi får en betænkning fra et udvalg, så vi kan tilrettelægge en lovgivning, der kan ændre det, sådan at denne kvinde og andre i en tilsvarende situation vil kunne få erstatning fremover.
Mette Frederiksen (S), 2013-04-26:
Jeg går ud fra, at hr. Christian Juhl har opdraget sine børnebørn så politisk rigtigt og ordentligt, at hvis der er en af dem, der får en 25-øre, som allerede er udgået, så vil de brokke sig, inden hr. Christian Juhl kan nå at give halvtredseren til det andet barnebarn.
Sofie Carsten Nielsen (RV), 2019-02-21:
Det er korrekt, at det heldigvis stadig væk er sådan, at har man været her tilstrækkelig længe, været i arbejde i rigtig mange år, har ens børn været her, er de født her og opvokset her igennem rigtig mange år – og jeg vil gerne sige det meget tydeligt derude, så det forhåbentlig kommer bedre igennem – så er det altså muligt at opnå permanent ophold i Danmark og få lov at være her, netop når man bidrager og har gjort det i masser og masser af år.
Ole Stavad (S), 1998-10-29:
Jeg vil ikke påstå, at vi er udlært endnu, men jeg er glad for, at de ændringer, vi har lavet, er blevet positivt modtaget her i dag, og vi hører meget gerne om gode ideer, hvis der er ting, vi kan gøre endnu bedre, for det mener jeg fuldt ud er i vores fælles interesse.
Torben Hansen (S), 2005-03-31:
Det nytter jo ikke noget, hvis der er en regional udviklingsplan, der lægger nogle flotte linjer med de store penselstrøg, og de kommuner, der er i regionen, om der er 20 eller 25, siger: Ja, den er måske udmærket, men vi skal bare sørge for, at det, vi laver, det ikke strider imod.
Margrete Auken (SF), 2001-04-26:
Jeg vil godt lige minde fru Gitte Seeberg om den flotte indledning, hun havde, om alt det, der jo ikke var gået, i alle de lande, der er meget fattige, og her snakker vi altså om 30.000 børn, der dør om dagen - om dagen! - af sygdomme, som er relaterede til fattigdom.
Sigurd Agersnap (SF), 2024-05-29:
Anerkender ordføreren ikke, at det også er en prioritering, at når man går ind i en skatteaftale, der bruger 10 mia. kr. på skattelettelser her inden nytår, så er det også penge, som ikke kan gå til at prioritere velfærden for børnene, som jeg jo er meget enig med ordføreren i er helt afgørende at få styrket?
Karsten Lauritzen (V), 2018-11-22:
Dette arbejde er i fuld gang, men er ikke helt afsluttet endnu, men jeg kan dog annoncere her og berolige nogle af de ordførere, der berettiget er bekymret, ved at sige, at jeg påtænker at fremsætte en række ændringsforslag med yderligere justeringer på baggrund af den dialog, vi har haft.
Egil Møller (DF), 1999-11-18:
Fritidsfartøjer, der kan opnå stadig større hastigheder, bliver der jo også flere af, og så siger det sig selv, at så bliver risikoen for, at der opstår ulykker, også større. Dansk Folkeparti er enigt med forslagsstillerne i, at der bør fastsættes en fast promillegrænse, men hvorvidt den skal være på de 0,5 promille eller eventuelt lidt højere, vil vi se nærmere på under udvalgsarbejdet.
Mette Frederiksen (S), 2019-01-15:
Men hvis det for De Konservative ikke handler om, at folk skal kunne putte penge i lommen, men om, at de kan reinvestere og fortsætte med at drive en god dansk virksomhed, så kunne vi jo sørge for, at arvebeskatningen gik af det overskud, der måtte genereres i årene efter.
Kristian Thulesen Dahl (DF), 2020-06-22:
Hvis vi er enige om, at de blev indefrosset, fordi der var højkonjunktur og det ville være risikabelt for samfundsøkonomien at bringe de her midler ud i samfundet, og vi er enige om, at vi er i en stik modsat situation nu – med desværre stigende ledighed, faldende beskæftigelse osv. – hvad er så egentlig det principielle i, at man stadig væk vil have de her midler indefrosset?
Aage Frandsen (SF), 2001-01-30:
Det, som er problemet ved at sige, at nu offentliggør vi karaktergennemsnit for fag og på uddannelsestrin, er, at der er nogle, der tror, at det så siger noget om, hvor meget den skole er værd, fordi det er det eneste sted, hvor man virkelig har noget eksakt, og der er nogle, der tror, at et tal måske er mere sigende end nogle ord.
Nanna Westerby (SF), 2009-01-21:
Derfor vil jeg gerne høre, om ministeren har tænkt sig at love - at vi kan opfatte det her som et løfte om - at der ikke kommer til at være elever, der kommer til yderligere at få besværliggjort deres adgang til uddannelsessystemet, eller om grænser mellem ministerier også skal sætte grænser for nødvendige politiske tiltag.
Kirsten Normann Andersen (SF), 2021-03-17:
Jeg tror også godt, at ministeren ved, at den her store digitalisering, som vi har fået gennemført på sundhedsområdet i Danmark, virkelig er betinget af, at borgerne har tillid til og kan regne med, at sundhedsdata bliver der, hvor de skal være, og ikke kan byttes til noget.
Nicolai Wammen (S), 2004-09-07:
Vi mener faktisk ikke, at vi som samfund har råd til at lade være, for selv om Danmark er et af de bedste lande i verden at bo i, så ved vi også, at vi lever i en tid, hvor i morgen kan blive meget anderledes end i dag, en tid, hvor verden omkring os på utallige måder har indflydelse på vores hverdag, en tid, hvor globaliseringen påvirker os på godt og ondt.
Søren Søndergaard (EL), 1998-06-03:
Men vi synes, der er et problem alligevel, noget, som vi ikke forstår, og det er, at det lykkedes jo hverken i lovforslaget eller i bemærkningerne eller i henvisningen til EF-direktivet, som er hele begrundelsen for, at vi skal diskutere lovforslaget, at afklare, hvad sådanne vigtige samfundsmæssige interesser egentlig dækker over.
Steffen W. Frølund (LA), 2024-01-24:
Det er jo ikke B 78, der her bliver kritiseret; det er jo en stråmand og et andet beslutningsforslag, som ingen har fremsat, og som handler om, at det centrale net lige pludselig skulle i udbud, og at der efter energiudvikleres forgodtbefindende skulle lægges op til det.
Morten Østergaard (RV), 2010-04-13:
Det betyder altså, at når vi både får registreret dem, der skal handle med dem, og får ført et skærpet tilsyn, som Finanstilsynet står for, skulle vi sammen med de andre elementer her altså have en pantebrevssektor, hvor vi i hvert fald kan håbe,at vi undgår at se den type aktivitet, som pantebrevskarrusellerne var udtryk for.
Mette Abildgaard (KF), 2020-06-03:
Vi kan ikke acceptere, at de her forureninger bliver ved med at udgøre et så stort potentielt miljømæssigt problem, men vi kan heller ikke være bekendt, at tusindvis af danskere lever med den utryghed, som det naturligvis giver at have sådan et giftdepot her liggende i baghaven eller i det område, hvor ens børn vokser op.
Charlotte Dyremose (KF), 2005-04-20:
For det andet har jeg naturligvis været inde at undersøge det, for jeg var dybt overrasket over de kommentarer, fru Colette Brix har i fremsættelsestalen, for det kom fuldstændig bag på mig, at nogen skulle have ment noget sådant på et tidspunkt, al den stund jeg ikke selv har oplevet, at mit parti har ment det.
Katrine Robsøe (RV), 2025-03-25:
Jeg kunne heller ikke helt finde ud af rækkefølgen i de her ting, ministeren foreslog, for der skulle både indkaldes til forhandlinger, og der skulle laves undersøgelser, før vi kunne lave en aftale, men der skulle også være enighed i Folketinget, før vi kunne få sat gang i de her undersøgelser.
Maria Reumert Gjerding (EL), 2016-04-26:
Det er et landbrug, som kan eksistere inden for de rammer og begrænsninger, som vores natur og miljø sætter i Danmark, hvor miljøet jo er mere sårbart over for kvælstofforurening, hvor naturen er mere sårbar, og hvor vi derfor bliver nødt til at have en mere restriktiv miljøregulering, hvis der også skal være plads til både natur og et rent miljø.
Peter Skaarup (DF), 2020-04-29:
Det kan vi læse i Berlingske Tidende i den her uge, og i den forbindelse vil jeg godt spørge justitsministeren om noget: Vi har jo i Folketinget i flere omgange vedtaget følgelovgivning af, at hvis man fik det her forbud konfirmeret, skulle der ske det ene og det andet og det tredje, men er det så holdbart, at en bande, der er forbudt, fortsat kan eksistere på den ene eller anden måde?
Per Stig Møller (KF), 2001-10-25:
Der er ingen her - heller ikke udenrigsministeren, det er jeg helt sikker på - som er i tvivl om, hvad Det Konservative Folkeparti mener, nemlig at hvis præsidenten vil her til landet for at modtage frihedsprisen som privatperson og ikke ønsker at møde nogen regeringsmedlemmer, skal han have visum.
Henrik Vestergaard (V), 2003-01-16:
Og jeg vil faktisk betegne det som grænsende til uhøflighed, hvis vi fra Folketingets side begynder at overtage styringen af den proces, som bør have sit naturlige udspring i grønlandske ønsker og oplæg. Når det så er sagt, vil jeg med udgangspunkt i den litteratur, der findes om grønlandske forhold og den nylig afholdte konference her i Folketinget, tillade mig at bemærke, at en debat om retten til en undergrund, hvor større indtjening ikke ligger lige for, og hvortil også danske myndigheder afholder store omkostninger, ikke synes at være den mest presserende sag for Grønlands muligheder for øgede indtægter og dermed øget selvstændighed.
Kim Mortensen (S), 2010-12-07:
Ikke mindst med Lissabontraktaten har det retslige forbehold fået en markant større betydning, og vi kan allerede nu følge, hvordan Danmark i flere og flere tilfælde ikke bare sættes uden for indflydelse, men også kommer til at stå uden for samarbejdet om bekæmpelse af grænseoverskridende kriminalitet, terrorbekæmpelse, bekæmpelse af børnepornografi og beskyttelse af voldsramte kvinder, for blot at nævne nogle få eksempler – eksempler, der betyder, at danske borgere stilles dårligere end andre europæiske borgere, og det betyder eksempelvis, at Danmark kan blive et fristed for kriminalitet, hvilket vi ikke bryder os om.
Villy Søvndal (SF), 2004-05-27:
Jeg savner stadig væk det argument fra hr. Troels Lund Poulsen, der besvarer spørgsmålet: Hvad er det for en krig, der retfærdiggør våben, der dræber fuldstændig tilfældigt, som dræber i flæng, som dræber civile, som dræber uskyldige?
Pernille Rosenkrantz-Theil (EL), 2002-03-19:
Pengene bruges endvidere til at gennemføre en lang række forbedringer på uddannelsesområdet i stedet for de nedskæringer, der er nu, og til at styrke den internationale solidaritet ved bl.a. at øge ulandsbistanden og til i øvrigt at gennemføre et generelt velfærdsløft, der er brug for i Danmark.
Helle Thorning-Schmidt (S), 2011-11-30:
Men vi vil meget gerne tage en dialog om, hvorvidt man kan finde nye måder at organisere tingene på, når man har nogle af de store arbejder, vi skal have gjort som, ja, f.eks. anlæg af nye broer eller veje, eller hvad det kunne være, altså hvorvidt der er nye måder at organisere sig på, nye måder i forbindelse med offentlig-privat partnerskab.
Lise von Seelen (S), 2006-11-08:
Det kan jo være mægtig, mægtig svært at argumentere for en størrelse, som man ikke kender omfanget af, så det kunne jo være rigtig gunstigt at have konkret viden om, hvad vi taler om, og kan ordføreren gå med til, at vi beder om at få en konkret vurdering af, hvor lange de interne ventetider er i de fem regioner?
Per Clausen (EL), 2009-04-28:
Der er ikke nogen tvivl om, at det for at nå frem til det standpunkt for en god Venstremand, som den nuværende NATO-generalsekretær er, har været en vanskelig proces, som har gjort ondt på ham, også mere ondt, end det gjorde på mig at nå frem til den samme konklusion.
Ole Birk Olesen (LA), 2019-11-27:
Jeg ved godt, at Enhedslisten har den tilgang til skattepolitikken, at alt det, der ikke opkræves i skat, i princippet er et hul, fordi det burde opkræves, fordi staten burde eje hele samfundet og alt, hvad der er, inklusive vores tandbørte
Johanne Schmidt-Nielsen (EL), 2016-02-09:
Jeg kan bare konstatere, at ikke engang regeringen selv tror på, at de her voldsomme nedskæringer vil få mennesker i arbejde, for I har selv skrevet i lovforslaget, at 700 mennesker årligt vil komme i arbejde som følge af det forslag, men det rammer 30.000 mennesker.
Birthe Rønn Hornbech (V), 2007-04-27:
Og i det øjeblik, flertallet i den danske folkekirke ønsker det og man sørger for, at præsterne ikke tvinges mod deres samvittighed, vil det jo være en helt frivillig ordning med registreret partnerskab, men det vil det stadig væk ikke være, hvis man tvinger det ned over f.eks. muslimske trossamfund, der ikke ønsker det.
Frank Jensen (S), 2001-01-25:
Det er den første lov, der indeholder en samlet regulering af den integrationsindsats, der skal tilbydes nyankomne udlændinge for at sikre en ordentlig integration, og som mange vil kunne huske, skete der med loven en betydelig omlægning af integrationsindsatsen, så ansvaret herfor overgik til kommunerne.
Aase D. Madsen (DF), 2004-06-01:
Det er ikke mindst eksplosionsfaren og dermed sikkerhedsproblemet, der rent videnskabeligt er sat stor fokus på af både Risø og DTU, og her må overivrige politikere ikke gå på kompromis og forsøge at fremme udbredelse af en teknologi, der eventuelt kan have alvorlige sideeffekter, som vi endnu ikke kender til bunds.
Morten Helveg Petersen (RV), 2006-11-16:
Jeg deler et langt stykke hen ad vejen hr. Holger K. Nielsens udgangspunkt om, at den her store beslutning er enormt vigtig at se i sammenhæng med et mere generelt billede af dansk forsvarspolitik, sikkerhedspolitik, udenrigspolitik.
Tom Behnke (FP), 1998-11-27:
Det er selvfølgelig interessant at tage sådan en diskussion, sådan noget ævle-bævle og æv bæv, du er bedre, end jeg er, eller du er dårligere, end jeg er, men det løser jo altså ikke problemet, som det er i dag, og derfor, hvis justitsministeren i øvrigt er enig, og det tror jeg justitsministeren er,
Per Clausen (EL), 2008-05-07:
Det vil jeg ikke bruge så meget energi på her, men jeg vil i hvert fald konstatere, at når vi kommer til den del af det her forslag, som ikke handler om finanslov og økonomi, men om revision af færdselsloven, har jeg sådan set opfattet diskussionen på den måde, at der formentlig er et flertal i Folketinget for at arbejde videre med de ting, og det flertal vil Enhedslisten da ikke undlade at tilslutte sig.
Alex Vanopslagh (LA), 2021-12-09:
Selvfølgelig har ordføreren ret i, at mænd og kvinder er forskellige, og derfor vælger de i gennemsnit også forskelligt, og det er rigtigt, at kvinder har, mener jeg, i øvrigt den kloge og rigtige holdning – det er os mænd, der er galt på den – at de i gennemsnit prioriterer familien lidt højere end karrieren.
Katarina Ammitzbøll (KF), 2021-12-03:
Her er det jo vigtigt, at vi forstår at udnytte de muligheder, som ligger i digitaliseringen inden for grøn omstilling og velfærd, men også at vi får fremmet de klare regler for adgang til data og for at videreudvikle servicer både til kunder og brugere.
Frank Aaen (EL), 2000-09-07:
nogle stillinger i denne her fortrinlige ordning, der hedder, at de, der arbejder i servicejob, som har helt normale rettigheder som alle de andre ansatte, ikke har den simple ret, der hedder, at når man har arbejdet et stykke tid, så har man ret til dagpenge, hvis man efterfølgende skulle kunne blive arbejdsløs.
Pernille Bendixen (DF), 2016-11-29:
Vi synes, det er værd at tage til efterretning, at foreningen påpeger, at de er meget positive over for forslaget, men at de har svært ved at udstikke rammerne for, hvornår der skal uddeles kritik, og hvordan man agerer korrekt, så man ikke modtager kritikken.